Berserk, Volume 30 by Kentaro Miura, Paperback | Barnes & Noble® B&N Top 100 NY Times Bestsellers
Berserk, Volume 30 by Kentaro Miura
Berserk Series , #30
Berserk Volume 30 5 out of 5 based on 0 ratings. 1 reviews. 2019 Skryfwedstryd Wenners | Die Bloemfonteinse Skrywersvereniging
Tuis2019 Skryfwedstryd Wenners
2019 Skryfwedstryd Wenners
3 Julie 2019 bloemsv
Wenners van Nasionale Skryfwedstryd van Die Bloemfonteinse Skrywersvereniging (BSV), Skrywers 2019, bekend gemaak
Die Bloemfonteinse Skrywersvereniging (BSV) se jaarlikse nasionale skryfwedstryd is vir die tiende agtereenvolgende jaar met R18 000 geborg deur die hoofborg, die Fakulteit Geesteswetenskappe van die Universiteit van die Vrystaat! Die BSV en NALN is al vir dekades vennote en die BSV-skryfwedstryd word jaarliks gedeeltelik geadministreer deur die Nasionale Afrikaanse Letterkundige Museum en Navorsingsentrum (NALN), wat die pos ontvang – vanjaar weer ’n goeie oes van kort onder 1000 inskrywings! Dis die grootste skryfwedstryd van sy soort sedert sy ontstaan in 1979 met inskrywing uit alle provinsies van Suid-Afrika, lande in Afrika en oorsee! Volgens Corlietha Swart, voorsitter van die BSV, getuig die uitslae weer vanjaar van ’n stryd van gedugte oud-wenners, met ’n paar splinternuwe “buiteperde” tussenin. Opvallend genoeg het Ope: afdeling C vir reeds-gepubliseerdes groot groei getoon ten koste van afdeling B (ongepubliseerdes). Dit is dus toenemend gevestigde skrywers wat in hierdie afdeling swaarde kruis. Die BSV kan met trots terugkyk na ’n hele lys gerekende en bekroonde skrywers, wie se sluimerende skryftalent aanvanklik deur die BSV-skryfwedstryd uitgewys en in baie gevalle daarna met ’n slypskool ontwikkel is – Fanie Viljoen, Jaco Jacobs, Cariena Diedericks, Piet Steyn, Japie Bogaards, Sonja Loots, Carina Stander, Ruan Fourie en die gereelde BSV-wenner, Hilda Smits (van Nashville, VSA), wat in 2016 as digter by Protea Boekhuis gedebuteer en haar bundel by die BSV in NALN kom bekendstel het en in 2017 daarvoor vereer is met die Ingrid Jonkerprys! Hannes Visser, van Oudtshoorn, een van ons gereelde wenners, het ook onlangs gedebuteer en sy besonderse debuut onlangs by die BSV in ’n volgepakte NALN-saal kom bekend stel! Alle eer aan die vier onafhanklike en kundige beoordelaars wat jaarliks met anonieme beoordeling een na die ander skrywer met potensiaal om te debuteer, trefseker tussen honderde BSV-inskrywings identifiseer. Die vier is die o.a. ATKV-bekroonde digter-medikus, dr. Gilbert Gibson, Huisgenootbekroonde liriekskrywer-digter-akademikus, prof. Dave Lubbe, die akademikus in drama en letterkunde, dr. Anthea van Jaarsveld en die skrywer-akademikus, dr. Manie Wolvaardt wat al vir dekades lank BSV-beoordelaar is.
Altesaam R18 000 se pryse is vanjaar uitgeloof en vyf BSV-wisseltrofeë vir skole (en drie ope-trofeë) was op die spel. Hoërskool D.F. Malan het vanjaar oudergewoonte vier kategoriewisseltrofeë, die Junior- en Seniortrofeë, die Gerhard Beukes-wisseltrofee vir die skool van die algehele skolewenner, asook die prys vir die skool met die meeste inskrywings, ingepalm. Die Skole: Poësie-wisseltrofee is verower deur ’n leerder van Hoërskool Melkbosstrand, Milnerton-Rural.
Al die bekroonde inskrywings en ook die beoordelaarsverslae sal in Inkvars 2019 gebundel word en op 24 Augustus 2019 bekend gestel word wanneer die pryse by die BSV se jaarlikse Slypskool vir Ontluikende Skrywers, vanjaar met veelbekroonde Karin Brynard, by die Noorderbloemsaal in Bloemfontein oorhandig word. Benewens die prysgeld, sertifikaste, publikasies en trofeë, kan die skryfwedstrydwenners die daglange slypskool as deel van hul prys gratis bywoon. Beskikbare plekke vir die publiek is alreeds besig om vinnig minder te word. Belangstellendes wat die daglange slypskool teen R420 wil bywoon (BSV-lede betaal R270), of Inkvars 2019 teen R100 per eksemplaar wil bestel, kan die BSV by bloemsv@gmail.com kontak, of ’n privaatboodskap op die BSV se Facebookblad laat.
Wenners van die BSV se “Skrywers 2019” is:
SKOLE: PROSA-AFDELING (A):
1ste (R1500) en trofee: Emma Olivier, gr.9 Hoërskool D.F. Malan, Bellville.
2de (R800): Suné van der Walt gr. 9, Hoërskool D.F. Malan, Bellville.
3de (R500): Anja le Roux, gr. 8, Hoërskool D.F. Malan, Bellville.
Eervol vermeld: Antoinette Myburgh, gr. 9, Hoërskool Durbanville.
1ste (R1 500) en trofee: Jaco Wagener, gr. 12, Hoërskool D.F. Malan, Bellville.
2de (R800): Ila Alberts, gr. 11, Hoërskool D.F. Malan, Bellville.
3de (R500): Mari-Liza Coetzee, gr. 11, Hoërskool D.F. Malan, Bellville.
Eervol vermeld: Cindy Esterhuyse, gr. 10, Hoërskool D.F. Malan, Bellville.
ALGEHELE SKOLE-PROSAWENNER: GERHARD BEUKES-WISSELTROFEE
Jaco Wagener, gr. 12, Hoërskool D.F. Malan, Bellville.
SKOLE: NIE-MOEDERTAALPRYS (Aanmoedigingsprys: R500)
Sesothosprekend: Refiloe Moshata, gr. 11, Langenhoven Gimnasium, Oudtshoorn.
SKOLE: POëSIE-AFDELING (DS):
1ste (R1 500) en trofee: Duné van Jaarsveld, gr. 11, Hoërskool Melkbosstrand, Milnerton-Rural.
2de (R800): Lané Rossouw, gr. 11, Hoërskool Jim Fouché, Bloemfontein.
3de (R500): Kaitlin Els, gr. 11, Oranje Meisieskool, Bloemfontein.
OPE: AFDELING B (Nog nie voorheen gepubliseer teen vergoeding nie):
1ste (R1500) en trofee: Adelle van Wyk, Vredendal
2 de (R900): Rina Bester, Rustenburg
3 de (R500): Jan Venter, Houghton-Estate.
Eervol vermeld: Rina Bester, Rustenburg
OPE: AFDELING C (Voorheen gepubliseer teen vergoeding):
1ste (R1 500) en trofee: Leunis van Rooyen, Brixton.
2de (R900): Leunis van Rooyen, Brixton.
Eervol vermeld: Coen Basson, Oudtshoorn.
OPE: AFDELING D (Poësie):
1ste (R1 500) en trofee: Dr. Marieta McGrath, Somerset-Wes.
2de (R800): Leunis van Rooyen, Brixton.
3de (R500): Dr. Gideon Bruckner, Somerset-Wes.
Poësie Skoletrofee vir skool van wenner in poësie: Hoërskool Melkbosstrand, Milnerton-Rural.
Wisseltrofeë vir die drie Ope-afdelings word ook aan individuele eerstepryswenners van Vredendal, Brixton en Somerset-Wes toegeken.
BAIE GELUK AAN AL DIE WENNERS!
Mediavrystelling: Corlietha Swart (Voorsitter: BSV)
← Skrywers 2019 inligting beskikbaar
2019 Slypskool →
Kom ons help vir Dana, mense ... m.facebook.com/story.php?stor… facebook.com/28195683528045… 9 months ago
Erfskuld Clinton V. du Plessis (opgeneem in Taalgenoot, Somer 2019) Jou spoorwegbruin oorpak (eens trots en duursa… twitter.com/i/web/status/1… 9 months ago
m.facebook.com/story.php?stor… businessinsider.com/students-learn… 9 months ago
Dankie, Clinton! m.facebook.com/story.php?stor… facebook.com/28195683528045… 9 months ago
m.facebook.com/story.php?stor… facebook.com/28195683528045… 9 months ago